**COVID-19: Εκπαιδευτικοί - μαθητές**

**ΕΚΠΑΙΔΕΥΤΙΚΟΙ**

**Α) Μόνιμοι Εκπαιδευτικοί:**

**Την Τετάρτη 1η Σεπτεμβρίου 2021** οι ανεμβολίαστοι εκπαιδευτικοί που θα προσέλθουν στα σχολεία, θα πρέπει να φέρουν μαζί τους self test αρνητικού αποτελέσματος και όχι rapid test, σύμφωνα με ισχύουσα Κοινή Υπουργική Απόφαση.

**Β) Αναπληρωτές Εκπαιδευτικοί:**

Οι **ανεμβολίαστοι αναπληρωτές εκπαιδευτικοί** που θα παρουσιαστούν στα σχολεία την Τετάρτη **1η Σεπτεμβρίου 2021**  θα πρέπει να φέρουν μαζί τους βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.

**Γ) Από 13 Σεπτεμβρίου 2021** που θα ξεκινήσουν τα μαθήματα,  οι μη εμβολιασμένοι εκπαιδευτικοί θα προσέρχονται στο χώρο εργασίας με βεβαίωση παρελθούσας νόσησης από κορωνοϊό τελευταίου εξαμήνου ή βεβαίωση αρνητικού rapid test, το οποίο θα πρέπει να πραγματοποιείται δύο φορές την εβδομάδα με δική τους ευθύνη και έξοδα.

*Οι εκπαιδευτικοί, μόνιμοι και αναπληρωτές,  θα πρέπει να επιδεικνύουν στον Διευθυντή του Σχολείου ή σε άλλο όργανο που θα οριστεί από τον ίδιο πιστοποιητικό ή βεβαίωση εμβολιασμού, νόσησης ή αρνητικού διαγνωστικού ελέγχου (rapid test).*

**ΜΑΘΗΤΕΣ**

Α**πό 13 Σεπτεμβρίου 2021 η** προσέλευση των ανεμβολίαστων  μαθητών στα σχολεία θα γίνεται, με την προϋπόθεση ότι θα κάνουν δύο φορές την εβδομάδα, Κυριακή και Τετάρτη, self test, τα οποία θα χορηγούνται δωρεάν από τα Φαρμακεία. Το αρνητικό αποτέλεσμα του self test θα δηλώνεται χειρόγραφα στη συγκεκριμένη φόρμα (σχολική κάρτα) ή ηλεκτρονικά στην ηλεκτρονική πλατφόρμα.

Οι μαθητές θα πρέπει να φέρουν τη σχολική κάρτα καθημερινά στο σχολείο και να την επιδεικνύουν στον εκπαιδευτικό της τάξης.